ശത്രു സംഹാരത്തിന് സുദര്ശന മന്ത്രാഷ്ടകം സുദര്ശനം: ദര്ശനമാത്രയില് തന്നെ പാപമകലുന്നത്. ശത്രുസംഹാരത്തിന്റെ പ്രതീകമായ സുദര്ശനമൂര്ത്തിയെ സ്മരിക്കുന്നത് ശത്രുവിനാശത്തിനും ഭൂതപ്രേതബാധോപദ്രവങ്ങളില്നിന്ന് രക്ഷനേടുന്നതിനും അത്യുത്തമമാണ്.സുദര്ശനമൂര്ത്തിയുടെ വിഗ്രഹമോ, വിധിപ്രകാരം നിര്മ്മിച്ചിട്ടുള്ള സുദര്ശനയന്ത്രമോ, ലക്ഷണയുക്തമായ ചിത്രമോ പൂജാമുറിയില് സ്ഥാപിച്ച് ചുവടെ ചേര്ക്കുന്ന മന്ത്രാഷ്ടകം ത്രിസന്ധ്യകളിലും ജപിക്കുന്നപക്ഷം ഗൃഹത്തില് സ്വര്ഗ്ഗീയാന്തരീക്ഷം കളിയാടുന്നതാണ്. പ്രതിഭട ശ്രേണി ഭീഷണ വരഗുണസ്തോമ ഭൂഷണ ജനിഭയസ്ഥാനതാരണ ജഗദവസ്ഥാനകാരണ നിഖില ദുഷ്ക്കര്മ്മമകര്ശന നിഗമ സദ്ധര്മ്മ ദര്ശന ജയജയ ശ്രീ സുദര്ശന ജയ ജയ ശ്രീ സുദര്ശന. ശത്രുസമൂഹത്തിന് ഭയങ്കരനും ശ്രേഷ്ഠഗുണങ്ങളാര്ന്ന് വിളങ്ങുന്നവനും സംസാര ദുഃഖ നിവര്ത്തകനും പ്രപഞ്ചസ്ഥിതികാരകനും സകല പാപനാശകനും വേദസദ്ധര്മ്മ പ്രണേതാവുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. ശുഭജഗദ് രൂപമാണ്ഡന സുരഗണത്രാസഖണ്ഡന ശതമഖ ബ്രഹ്മ വന്ദിത ശതപഥ ബ്രഹ്മ വന്ദിത പ്രതിഥ വിദ്വത്സപക്ഷിത ഭജദഹിര് ബുധ്ന്യലക്ഷിത ജയ ജയ ശ്രീസുദര്ശന ജയ ജയ ശ്രീസുദര്ശന. മംഗള വിരാട് സ്വരൂപനും ദേവസമൂഹങ്ങളുടെ ഭീതിയകറ്റുന്നവനും ഇന്ദ്ര ബ്രഹ്മാദി വന്ദിതനും നൂറുപഥങ്ങളിലെ ബ്രാഹ്മണര് വാഴ്ത്തുന്നവനും പ്രസിദ്ധ വിദ്വത്ജ്ജന ബന്ധു ഭജിക്കുന്ന ഭക്തനെ രക്ഷിക്കുന്നവനുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. സ്ഫുട തടിജ്ജാലപഞ്ജര പൃഥുതര ജ്വാലപഞ്ജര പരിഗത പ്രത്ന വിഗ്രഹ പരിജനത്രാണ പണ്ഡിത പ്രഹരണ ഗ്രാമമണ്ഡിത പരിജനത്രാണ പണ്ഡിത ജയ ജയ ശ്രീ സുദര്ശന ജയ ജയ ശ്രീ സുദര്ശന. മിന്നല്പ്പിണര് കാന്തിയാര്ന്നവനും ബ്രഹത്ജ്വാലാമാലാസ്വരൂപനും ആദിപുരുഷ രൂപിയും അല്പ ബുദ്ധികള്ക്ക് അപ്രാപ്യനും ശാര്ങ്ങാതി ആയുധങ്ങളാല് പരിസേവിതനും ആശ്രിത രക്ഷണത്തില് സമര്ത്ഥനുമായ ശ്രീസുര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. നിജപദപ്രീതസദ്ഗണ നിരൂപധിസ്ഫീത ഷഡ്ഗുണ നിഗമ നിര്വ്യൂഢ വൈഭവ നിജപര വ്യൂഹവൈഭവ ഹരിഹരദ്വേഷിദാരണ ഹരപുരുപ്ലോഷകാരണ ജയ ജയ ശ്രീ സുദര്ശന ജയ ജയ ശ്രീസുദര്ശന. ആശ്രിത സജ്ജനഗണത്തിന് പരമാനന്ദദായകനും അളവറ്റ് വര്ദ്ധിച്ച ഐശ്വര്യാദി ഗണഗണങ്ങളോടു കൂടിയവനും വേദങ്ങള് വാഴ്ത്തുന്ന വിഭൂതികളാര്ന്നവനും മിത്രങ്ങളിലും ശത്രുക്കളിലും വിളങ്ങുന്ന വൈഭവത്തോടു കൂടിയവനും അസുര സംഹാരകനും കാശീപുരദാഹകനുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. ദനുജ വിസ്താരകര്ത്തന ജനിത മിസ്റാ വികര്ത്തന ദനുജ വിദ്യാ നികര്ത്തന ഭജന വിദ്യാ നിവര്ത്തന അമരദൃസ്വ വിക്രമ സമരജൂഷ്ട ഭൂമിക്രമ ജയ ജയ ശ്രീ സുദര്ശന ജയ ജയ ശ്രീ സുദര്ശന. അസുരകുലത്തെ അടക്കുന്നവനും സംസാരമാകുന്ന തമസ്സിനെ അകറ്റുന്നവനും അസുര മായാനാശകനും ഭക്തരുടെ അവിദ്യയെ നശിപ്പിക്കുന്നവനും ദേവന്മാരെ കാത്തുരക്ഷിക്കുന്ന പരാക്രമശാലിയും രണാങ്കണങ്ങളില് സഞ്ചരിച്ച് ശത്രുധ്വംസനം ചെയ്യുന്നവനുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. പ്രതിമുഖാലീഢ ബന്ധുര പൃഥുമഹാഹേതി ദന്തുര വികടമായബഹിഷ്ക്കൃത വിവിധ മാലാപരിഷ്ക്കൃത പൃഥുമഹായന്ത്ര തന്ത്രിക ദൃഢദയാതന്ത്രയന്ത്രിത ജയ ജയ ശ്രീ സുദര്ശന ജയ ജയ ശ്രീ സുദര്ശന. മുഖങ്ങള് തോറും തെളിഞ്ഞുവിളങ്ങുന്നവനും അത്യുഗ്രായുധങ്ങളോട് ക്രുദ്ധിക്കുന്നവനും മഹാമായാതീതനും നാനാ മാലാലാലങ്കൃതനും മഹാസുദര്ശന യന്ത്രത്തില് സ്ഥിതി ചെയ്യുന്നവനും പരമ ദയാലുവുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. മഹിത സംപത് സദരക്ഷര വിവിത സംപത് ഷഡക്ഷര ഷഡരചക്ര പ്രതിഷ്ഠിത സകല തത്ത്വ പ്രതിഷ്ഠിത വിവിധ സങ്കത്പ്പ കല്പക വിബുധ സങ്കത്പ്പ കല്പ്പക ജയ ജയ ശ്രീ സുദര്ശന ജയജയ ശ്രീ സുദര്ശന. ഉത്തമ സമ്ബത്തുക്കളെ നിലനിര്ത്തുന്നവനും ഷഡാക്ഷരീമന്ത്രത്തില് വിളങ്ങുന്നവനും ആറു മുനയുള്ള ശ്രീചക്രത്തില് പ്രതിഷ്ഠിതനും സകല തത്ത്വങ്ങളിലും നിലകൊള്ളുന്നവനും നാനാ സങ്കല്പങ്ങളെ ജനിപ്പിക്കുന്നവനും ദേവസങ്കല്പങ്ങളെ സാക്ഷാല്ക്കരിക്കുന്നവനുമായ ശ്രീ സുദര്ശനമൂര്ത്തി സര്വ്വോല്ക്കര്ഷേണ വര്ത്തിച്ചാലും. ഭൂവനനേ തസ്ത്രയീമയ സവനജേസ്ത്രയീമയ നിരവധി സ്വാദുചിന്മയ നിഖിലശക്തേ ജഗന്മയ അമിതവിശ്വക്രിയാമയ ശമിത വിഷ്വഗ്ഭയാമയ ജയ ജയ ശ്രീസുദര്ശന ജയ ജയ ശ്രീ സുദര്ശന. ഹേ ജഗന്നാഥാ, വേദസ്വരൂപ, യാഗാഗ്നി രൂപ, അപരിമേയ, സച്ചിദാനന്ദ, സര്വ്വശക്ത, പ്രപഞ്ചസ്വരൂപ, അഖില കര്മ്മകാരക, സംസാര ഭയദുഃഖ നാശക. ശ്രീ സുദര്ശന മൂര്ത്തേ സര്വ്വോല്ക്കര്ഷേണ വര്ത്തിച്ചാലും ദ്വി ചതുഷ്കമിദം പ്രഭുതസാരം പംതാം വെങ്കടനായക പ്രണീതം വിഷമേ പി മനോരഥഃ പ്രധാവന് നവിഹന്യേത രഥാംഗ ഗുര്യഗുപ്തം. ശ്രീ വെങ്കടനായക വിരചിതമായതും അതിസാരവത്തായുമുള്ള ഈ മന്ത്രാഷ്ടകം മനനം ചെയ്ത് മനസ്സില് ധരിക്കുന്നവന് വിഷമങ്ങള് കൂടാതെ ശ്രീ സുദര്ശന മൂര്ത്തിയാല് സംരക്ഷിക്കപ്പെടും. . കെ.ആര്. കൃഷ്ണമ്മ ഭാസ്കരന് മൊ: 7902355740